Alaquàs inicia hui les Festes Majors 2011
25/08/2011

# Alaquàs inicia hui les Festes Majors 2011

*   25/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12828

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12828%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20hui%20les%20Festes%20Majors%202011)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12828/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12828/25082011maria_maroto_13x18_Form_4.jpg)](https://www.alaquas.org/ficheros/documentos/2011/2/12828/25082011maria_maroto_13x18_Form_10.jpg "<a href='https://www.alaquas.org/ficheros/documentos/2011/2/12828/25082011maria_maroto_13x18_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia hui les Festes Majors 2011</a>")

El pregó a càrrec de les actrius Cristina Fernández Pintado i María Maroto García donarà inici a la programació festiva organitzada per l'Ajuntament i els col·lectius festers

Les actrius Cristina Fernández Pintado i María Maroto García seran enguany les encarregades de pronunciar el pregó amb què es donarà inici a les Festes Majors d'Alaquàs 2011. L'acte tindrà lloc el divendres 26 d'agost a les 23 hores des del balcó de l'Ajuntament d'Alaquàs, després del correfoc celebrat al Carrer Major a càrrec dels Dimonis Enroscats de l'Alcúdia. Aquest acte servirà de punt de partida a una programació cultural i festiva protagonitzada pels diferents col·lectius festers de la ciutat.

Les actrius Cristina Fernández Pintado i María Maroto García són conegudes pels seus treballs en la sèrie valenciana "L'Alqueria Blanca", on interpreten el personatge de _Conxeta i Raquel_ respectivament. A més de la gran popularitat que les ha aportat la seua participació en la sèrie valenciana, destaca també el seu treball en altres sèries de televisió destacades així com en obres de teatre.

Cristina Fernández Pintado és Llicenciada en Art Dramàtic per l'Escola Superior de València i ha centrat la seua trajectòria professional en diferents vessants com la televisió, el teatre, el cinema i la dansa. Ha participació en sèries de gran popularitat com "Hospital Central" (2007), "Maniàtics" (2007) i "El Comisario" (2006). Ha protagonitzat també obres de teatre com "987 Dies" (2006) o "Cuentos de los bosques de Viena" (2005) i en dansa ha estat coreògrafa i ballarina de diferents posades escèniques com "Muere'T" (2007) o "Vuelta'T" (2006) entre altres.

María Maroto García és també Llicenciada en Art Dramàtic per l'Escola Superior de València i ha centrat la seua carrera professional en la televisió, el cinema i el teatre. L'any 2009 va rebre el Premi Berlanga com Actriu Revelació pel seu paper a l'Alqueria Blanca. Destaca a més la seua participació en sèries televisives com "Món Bórik" (2008) i "Les Moreres" (2007) i en pel·lícules com "Mentiras y Gordas" (2008) i el curtmetratge "Bela Lugosi ha muerto" (2005). Ha protagonitzat diverses obres de teatre com "Tibidabo" (2010), "Cabrera" (2008) o "Cinco mujeres muertas" (2005).

El pregó donarà inici a tota una programació cultural i festiva que es desenvoluparà fins el diumenge 18 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquests dies: les Clavariesses de la Mare de Déu de l'Assumpció, les Clavariesses de la Mare de Déu dels Dolors, els Clavaris de Sant Miquel, la Confraria de la Mare de Déu de l'Olivar, els Clavaris del Crist de la Bona Mort, la Confraria de la Santíssima Creu, l'Associación de Moros i Cristians Perolers i la Junta Central de Penyes.

El gran esdeveniment musical de les Festes Majors tindrà lloc el dissabte 27 d'agost al parc de la Sequieta. El FRA tornarà a concentrar milers de joves en una edició protagonitzada enguany pels grups **Triángulo de Amor Bizarro, Mujeres, Lehnmotiv** i els grups locals **Bluemoon** y **Flowrituras**.

El tradicional Concurs de Paelles, la Cavalcada, les espectaculars desfilades dels Moros i Cristians d'Alaquàs, els actes pirotècnics i els actes religiosos celebrats en honor als patrons de la ciutat així com el Cant de la Carxofa, faran eixir al carrer als milers de ciutadans i ciutadanes d'Alaquàs en els dies grans de la festa.